Deddy Dhukun

Raden Deddy Agus Dewantoro, lebbi èkennal mènangka Deddy Dhukun (lahèr 22 Juni 1959) panèka sala sèttong panyanyi bân pangarang lagu legendaris dâri Indonèsia. Lolos dâri SMA Negeri 3 Jakarta, sa'angkaddhân sareng Fariz RM, Ikang Fawzi, sareng Addie MS. 

 Karir 
Awwâl karirra, salèrana è ajhâk kancana dâri SMA, Fariz RM, ka'angghuy aghâbhung sareng Fariz bân saterrossa ḍhâḍḍhi vokalis kalabân lagu sè ètolès sareng Deddy sè bhul-ombhul “Manusia dan Tuhannya”.

Saterrossa abhângon sèttong grup Kelompok Tiga Suara (K3S) sè aropa'agi Bagoes AA, Dian Pramana Poetra sareng Deddy dibi', tor jhughân maddhek grup 2D sè aropa'agi Dian sareng Deddy, kalabân lagu "Masih Ada" sareng "Keraguan" sè cè' kalontana kantos samangkèn. Salaèn jârèya, Deddy jhughân akarjâ abhâreng 6 orèng panyanyi Indonèsia laènna, èngghi panèka Dian Pramana Poetra, Fariz RM, Mus Mujiono, Yopie Latul, Trie Utami, bân Atiek CB è grup 7 Bintang. Ahèrra abhângon grup Rumpies sareng Vina Panduwinata, Atiek CB, tor Trie Utami. 

È taon 2019, Deddy makalowar album Satu Cinta Abadi. Album panèka aèssè lagu Satu Cinta Abadi sè ènyanyi'aghi sareng Dian Pramana Poetra sabellunna sèdhâ.

Panyanyi panèka andi' jiwa sè moljâ, kalabân hasèl jherri payana salèrana maloloh nyadhiya'aghi pèssè ghâbây embu'na bân bhâktè sosial ghâbây na'-kana' jatèm. [ parlo referensi ]

 Sombher